als_Latn dik_Latn sag_Latn
Kriminalizimi i sistemit, sfidë e fortë për Republikën
Analistë dhe njohës të fushës së drejtësisë thonë se kjo e quajtur drejtësi nuk ka denjuar deri më sot që personazhe të krimit të organizuar dhe zyrtarë të lartë të korruptuar të institucioneve të ndryshme politike t'i nxjerrë para drejtësisë dhe t'i gjykojë për veprat e kryera në dëm të shoqërisë dhe vendit, e që personat në fjalë ecin lirshëm rrugëve pa pasur frikë se do të procedohen penalisht. Sipas tyre, kjo gjendje është mjaft e papranueshme dhe kërkohet që më në fund Prokuroria dhe hetuesia të vihen në lëvizje dhe ta marrin mundin që të hetojnë me vendosmëri dhe këmbëngulësi dhe të hapin raste kundër shumë të inkriminuarve në institucionet e Kosovës, duke filluar nga niveli qendror e deri tek ai komunal për ta ndryshuar kështu gjendjen për të mirë dhe për të dhënë shembullin se në këtë vend ekziston vërtet sistemi i drejtësisë. Por, veç kësaj është shtruar edhe çështja se a ka ardhur kriminalizimi i sistemit të drejtësisë si pasojë e rëndë e sëmundjes sociale edhe e kriminalizimit dhe e korruptimit të vetë shoqërisë, e cila si duket është pajtuar me këtë gjendje të rëndë, dhe pse të gjithë nga pak përfitojnë nga kaosi në sistemin e drejtësisë, si politika ashtu edhe njerëzit e drejtësisë, prandaj edhe u konvenon që sa më gjatë të vazhdojë kjo gjendje, flet shkrimi në vijim. Analisti Naim Kelmendi në një prononcim për gazetën "Kosova Sot" ka thënë se vetë gjendja e rëndë sociale ka sjell në njëfarë forme edhe kriminalizimin e shoqërisë, por kjo nuk vlen për kriminalizimin e sistemit të drejtësisë e të cilin sistem drejtësie e ka kriminalizuar klasa politike.
Sistemi në kaos
Sipas Kelmendit pushteti inkriminues që këtë sistem e ka kapur për mbrojtjen e interesave të veta në raste korruptive dhe të krimit të organizuar, derisa sipas tij kjo ka rezultuar me katandisjen e sistemit të drejtësisë deri në atë mase dhe kjo në mënyrë kontinuele, saqë kjo e quajtur drejtësi nuk ka denjuar deri më sot që personazhe të krimit të organizuar dhe zyrtarë të lartë të korruptuar të institucioneve të ndryshme politike t'i nxjerrë para drejtësisë dhe t'i gjykoje për veprat e kryera në dëm të shoqërisë dhe vendit. "Pra, duke qenë deri në këtë nivel të papërgjegjshëm këto institucione të drejtësisë ndaj krimit dhe korrupsionit, pra bartësit e këtyre veprave asnjëherë nuk kanë frikë se do të procedohen penalisht para drejtësisë për t'u gjykuar, kështu që ata nuk do ti përgjigjen drejtësisë, pasi ajo nuk i kap në asnjë rast ata, teksa janë me mijëra raste të të inkriminuarve në institucionet e Kosovës, nga niveli qendror e deri tek ai lokal, por që drejtësia për ta mbetet e heshtur apo e harruar fare. Pra, në këtë gjendje ekzistuese është katandisur drejtësia dhe e drejta e ligji duke u sfiduar theksueshëm nga krimi dhe korrupsioni e që kjo zaten mbetet pashmangshmërisht fakt i mosintegrimit dhe bllokimit të perspektives evropiane të vendit", theksoi ai. "Ndërkaq në gjendjen e kaosit në sistemin e drejtësisë mund të përfitojnë vetëm njerëzit e politikës, por edhe njerëzit e drejtësisë pa u gjendur asnjëherë para asnjë përgjegjësie ligjore apo para asnjë llogaridhënie qoftë edhe penale për veprat e kryera të dyshuara për krim e korrupsion, prandaj dhe mund të konstatohet se ju konvenon që kjo gjendje të mbretërojë sa më gjatë që është e mundur, por me këtë gjendje atakohet rëndë interesi i qytetarit dhe perspektiva demokratike e ekonomike e vendit, ngase pa shtetin e së drejtës nuk mund të ketë as shtet të mirë- filltë demokratik e me perspektiva zhvillimore", u shpreh analisti Naim Kelmendi.
Përgjegjësit për dështime po avancohen
Analisti tjetër, Shefqet Dibrani, thotë se pasojat nga një gjendje e tillë janë të shumta, madje të panumërta, por siç tha humbja më e madhe është ajo e shpresës se në këtë vend do të sundojë një ditë ligji dhe kriminelët do të marrin dënimin e merituar, derisa, sipas tij, kjo ka ndikuar edhe tek mungesa e investitorëve të huaj, po ashtu edhe zhvillimi ekonomik, niveli shëndetësor dhe ai arsimor janë rezultat i mungesës së sistemit ligjor. Tutje ai shton se sistemi ligjor është degraduar dhe katandisur si mos më keq ku veç tjerash vepron me dy standarde, njëri i ashpër për shtresën dërmuese të qytetarëve njërën anë dhe tepër i but e ledhatues për oligarkët politikë, që kanë kapur shtetin në anën tjetër. "Kjo ngase ne jemi dëshmitarë të shumë kallëzimeve penale kundrejt zyrtarëve politik dhe shtetëror, por që zvarritja e këtyre lëndëve dhe zgjidhja e problemeve janë rezultat i kapjes së shtetit nga klanet dhe grupet e interesit, të cilët sillen si monark mbi gjithë shtetin e Kosovës, pra edhe mbi drejtësinë", potencoi ai. "Prokuroria e Shtetit dhe strukturat e tjera të drejtësisë nuk janë marrë me këto hetime, pasi dyshohet pra që sistemi i drejtësisë në Kosovë është i kapur nga shteti, dhe se këtu nuk duhet të kemi dilemë, pasi vetë zyrtarët më të lartë të shtetit e kanë potencuar këtë gjë, prandaj një hetim i tillë kundër oligarkëve dhe mafio- bizneseve të pasuruar me rrugë antiligjore nuk ka se si të bëhet", ka vijuar më tej ai. Dibrani ka shtuar se e keqja më e madhe e tërë kësaj, është se pavarësisht nga dështimet e njëpasnjëshme që kanë ndodhur, deri më sot askush nuk është ndëshkuar, përkundrazi, siç tha personat përgjegjës dhe kyç për këtë degradim dhe katandisje të sistemit, në vend se atyre t'u merrej imuniteti udhëheqës të njëjtit janë ripozicionuar nga pozita në pozitë, duke krijuar kështu përshtypjen se gara ka të bëjë me shkatërrimin sa më të madh të vendit tonë.
Nevojitet patriotizëm
Profesori universitar, Nexhmedin Spahiu, ka nënvizuar se kjo është pasojë e asaj që nuk është ngritur sistemi i drejtësisë, pra siç tha nuk pretendojmë vlera morale ku shoqëria jonë është e gatshme të ballafaqohet me të keqen. "Kështu që ekziston vetëm një pakicë e njerëzve të cilët janë të motivuar patriotikisht dhe janë të prirur që ta bëjnë këtë por disa prej tyre nuk i lejon sistemi, d.m.th. po flas për këtë pakicën e njerëzve të motivuar në mënyrë patriotike, por që sistemi dominohet nga shumica që nuk e ka fare këtë ide dhe në anën tjetër edhe pjesë e madhe e atyre që ndoshta kanë idenë për ta luftuar krimin por nuk e kanë guximin për ta luftuar kështu që kjo e krijon një sistem të tillë të mbyllur që e paaftëson atë për ta luftuar krimin dhe kjo duket sikur gjithë shoqëria jonë është pajtuar me krimin," u shpreh ai. "Ndërkaq në anën tjetër është vështirë për ta bërë një vlerësim se kush është më në nivel dhe i zhvilluar d.m.th, sistemi prokurorial apo ai gjyqësor, pra është e vështirë për ta përcaktuar se cili prej tyre është më i avancuar tek ne, ngase mund të flasim për individë, për kryeprokurorin apo për kreun e KGJK, apo për kryetarin e Gjykatës Supreme, etj., pra si individë për të bërë krahasime por si institucion nuk mund të flasim, pra dhe nuk kam asnjë argument për asnjërën apo tjetrën dhe është vështirë për ta gjetur se kush është më i avancuar në këtë rast", spikati për gazetën "Kosova Sot" profesori universitar Nexhmedin Spahiu. Profesori tjetër universitar, Mazllum Baraliu, mendon në këtë drejtim se është nevojë më së e domosdoshme por edhe imperativ kohor ngritja cilësore në shumë aspekte dhe dimensione e institucioneve të drejtësisë, përfshirë edhe të prokurorisë, policisë, gjyqë- sisë ku do duhej të kishte përgjegjësi më të madhe. "Pra, gjithë sistemi në kuptimin e gjerë të drejtësisë ka nevojë për ngritje të kapaciteteve, edhe pse ata që janë nuk është se nuk dinë, pasi një pjesë e mirë e tyre janë përgatitur qoftë më herët, apo përmes trajnimeve të ndryshme, derisa të tjerët janë të rinj, të cilët po ashtu kanë kaluar proceset e trajnimit, provimin e jurispudencës dhe kështu nuk është që nuk kanë dituri por nuk kanë edhe kushte, kanë edhe vështirësi në punë", potencoi Baraliu.
(Kosova Sot)
Organizata Botërore Meteorologjike ka publikuar një raport mbi temperaturat ekstreme...
Analisti Reshat Badallaj, thekson se kur një klasë politike nuk zgjidhet me votën e...
Liu Xiaobo, fituesi i çmimit Nobel për paqe është në gjendje...
TARIKATET E RAJONIT TË PRIZRENIT LUAJTËN ROL TË RËNDËSISHËM...
Badallaj: "Memli Krasniqi, këngëtari i deridjeshëm i...
Badallaj: "Memli Krasniqi, këngëtari i deridjeshëm i...
Një ngjarje e rëndë ka ndodhur sot paradite në...
FAZA E RE E DIALOGUT NË BRUKSEL, PA MIRATIMIN E KUVENDIT Zafir Berisha:...
Organizata Botërore Meteorologjike ka publikuar një raport mbi temperaturat ekstreme...
Analisti Reshat Badallaj, thekson se kur një klasë politike nuk zgjidhet me votën e...
Prokuroria e lartë Publike Beogradit ka ngritur aktakuzë kundër pesë...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn